cyanic-selkie/wikianc huggingface dataset:
Ջեսսի Ջեքսոն Կրտսեր
Կենսագրություն
2008 թվականի նոյեմբերին Օբաման ընտրվեց ԱՄՆ նախագահ։ Օրենքի համաձայն՝ Սենատում նրան փոխարինել էր Իլինոյսի նահանգապետի առաջադրած թեկնածուն, որն այդ ժամանակ Ռոդ Բլագոևիչն էր։ Նույն տարվա դեկտեմբերի սկզբին Բլագոևիչը, ով նախկինում կասկածվում էր կոռուպցիայի մեջ, ձերբակալվեց Հետաքննությունների դաշնային բյուրոյի կողմից և մեղադրվեց Օբամայի սենատորական աթոռը վաճառելու փորձի մեջ։ Մի քանի օր անց հայտնի դարձավ, որ Սենատում Բլագոևիչի պաշտոնը ցանկացել է գնել վեց մարդ, ընդ որում՝ Ջեքսոնը, իբր, հինգերորդն էր հավակնորդների ցուցակում։ Ըստ մամուլի տեղեկությունների՝ Ջեքսոնը Իլինոյսի նահանգապետին առաջարկել էր 1 մլն դոլար՝ ԱՄՆ Սենատում այդ տեղի համար։ Ջեքսոնն՝ ինքը, այդ մեղադրանքները կտրականապես հերքել է     և մասնակցել է Բլագոևիչի գործի քննությանը՝ որպես իրազեկիչ ։
2012 թվականի հունիսին Ջեքսոնը ժամանակավորապես դադարեցրել է կոնգրեսականի պարտականությունների կատարումը՝ առողջական խնդիրների պատճառով. ԶԼՄ-ների տվյալներով՝ քաղաքական գործիչը բուժման կուրս էր անցնում երկբևեռ աֆեկտիվ խանգարման դեմ։ Նույն թվականի հոկտեմբերին ԶԼՄ-ները հայտնել են այն հետաքննության մասին, որը Ջեքսոնի նկատմամբ վարում էին դաշնային իշխանությունները՝ ընտրական հիմնադրամի միջոցների նրա՝ ենթադրյալ ոչ նպատակային ծախսման կապակցությամբ ։
Չնայած այս բոլոր հանգամանքներին, 2012 թվականի նոյեմբերի 6-ին Ջեքսոնը վերընտրվել է Իլինոյս նահանգի Ներկայացուցիչների պալատի անդամ՝ իր օկրուգում հավաքելով ընտրողների ձայների 63 տոկոսը ։ Սակայն արդեն 2012 թվականի նոյեմբերի 12-ին կրկին վայր է դրել մանդատը, այս անգամ՝ վերջնական։
Ջեքսոնը 2003 թվականից եղել է Աբրահամ Լինքոլնի ծննդյան տարեդարձի երկհարյուրամյա տոնակատարության հանձնաժողովի անդամ ։ 2000 թվականից նա Հարվարդի համալսարանի Քենեդիի անվան պետական կառավարման դպրոցի քաղաքականության ինստիտուտի (Harvard University John F. Kennedy School of Government' s Institute of Politics) խորհրդի անդամ է ։ Ջեքսոնը պարգևատրվել է Չիկագոյի աստվածաբանական ճեմարանի, Հյուսիսային Կարոլինայի գյուղատնտեսական և տեխնիկական համալսարանի, Չարլզ Դրյուի անվան բժշկության և գիտության համալսարանի (Charles R. Drew University of Medicine and Science) և Մորհաուսի բժշկական դպրոցի (Morehouse School of Medicine) պատվավոր դիպլոմներով ։
Ջեքսոնը Ֆրանկ Ուոթկինսի (Frank E. Watkins) հետ «Legal Lynching» (1996), «It’s About the Money» (2001), «Legal Lynching II» (2001) և «A More Perfect Union: Advancing New American Rights» (2001) գրքերի համահեղինակն է.
Ջեքսոնը ամուսնացած է, նրա կինը՝ Սենդի Սթիվենսը (Sandi Stevens), Չիկագոյի քաղաքային խորհրդի անդամ է ։ Նրանք ծանոթացել են Հյուսիսային Կարոլինա նահանգի գյուղատնտեսական և տեխնիկական համալսարանում սովորելու ժամանակ և ամուսնացել 1991 թվականին ։ Հենց կնոջ խորհրդով է Ջեքսոնը որոշել ընտրվել Ներկայացուցիչների պալատում ։ Ջեքսոններն ունեն երկու երեխա՝ դուստր Ջեսիկա Դոնատելլան (Jessica Donatella) և որդի Ջեսսի III-ը (Jesse III)  ։ Նրանք ևս մեկ երեխա են ունեցել 1998 թվականին, ով մահացել է ծնվելուց անմիջապես հետո ։
Ջեքսոնի հոբբիների շարքում մամուլը նշում է սուսերամարտը, արևելյան մարտարվեստները (կունգ-ֆու և թեկվոնդո) , յոգան և ձկնորսությունը ։ Նա սիրում է քաղաքում տեղաշարժվել սեգվեյով (էլեկտրական սկուտեր՝ ձախ և աջ կողմում գտնվող անիվներով) ։ Բացի անգլերենից, Ջեքսոնն ազատ տիրապետում է իսպաներենին ։
Ծանոթագրություններ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:20-րդ դարի ամերիկացի քաղաքական գործիչներ Կատեգորիա:21-րդ դարի ամերիկացի գրողներ Կատեգորիա:Ամերիկացի փաստաբաններ
Աշրի (Էնայի գավառ)
Համայնքի INSEE կոդ՝ 02002։
Բնակչություն
Համայնքի բնակչությունը 2010 թվականին կազմում էր 587 մարդ։
Տնտեսություն
2010 թվականի տվյալներով աշխատունակ տարիքի 349 մարդկանցից (15-64 տարեկան) 247-ը տնտեսապես ակտիվ էին, 102-ը՝ ոչ ակտիվ (ակտիվության ցուցանիշը՝ 70,8 %, 1999 թվականին եղել է 66,4 %)։ 247 աշխատունակ բնակիչներից 218-ը աշխատում էին (124 տղամարդ և 94 կին), անաշխատանք էին 29-ը (12 տղամարդ և 17 կին)։ 102 անգործունակ մարդկանցից 27-ը աշակերտներ կամ ուսանողներ էին, 42-ը՝ թոշակառու, 33-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Կաստրովիեխո
Կաստրովիեխո  (Castroviejo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 20,75 կմ2 տարածք։ Բնակչությունը կազմում է 57 մարդ (2010 թվականի տվյալներով)։ Գտնվում է պրովինցիայի վարչական կենտրոնից 27 կմ հեռավորության վրա։
Կատեգորիա:Իտալիայի բնակավայրեր
Սան Մարկո լա Կատոլա
Սան Մարկո լա Կատոլա (San Marco la Catola), կոմունա Իտալիայում։ Գտնվում է Ապուլիա մարզում։ Ենթարկվում է Ֆոջայի գավառին։ Բնակչությունը կազմում է 1440 մարդ, բնակչության խտությունը կազմում է 51 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 71030, հեռախոսային կոդ՝ (+39) 0881։
Կոմունայի հովանավորն է սուրբ նահատակ Լիբերատը։ Տոնը նշվում է օգոստոսի 19-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ութ կայսրերի պատերազմ
Ութ կայսրերի պատերազմ, կամ Ութ կայսրերի ապստամբություն (八王之亂, փինյին bā wáng zhī luàn), քաղացիական պատերազմ Ցին հարստություն կայսրերի միջև, Ք․ հ․ 291-306 թթ․։ Տերմինը բխում է ութ կայսրերի կենսագրությունից՝ հավաքագրված «Ցին հարստության պատմության» 59-րդ գլխից։ Տեխնիկապես, «Ութ կայսրերի պատերազմը» սխալ անվանում է․ կործանարար պատերազմի ընթացքում տեղի են ունեցել խաղաղ ընդմիջումներ։ Չինարենից բառացի թարգմանությունը՝ Ութ կայսրերի խանգարումը, ավելի հարմար է այս դեպքում։
Սկզբնական հակամարտությունները համեմատաբար փոքր էին և սահմանափակվում էին կայսերական մայրաքաղաք Լոյանով, սակայն պատերազմի դաշտը ընդլայնվում էր պայքարի մեջ մտնող ամեն կայսրի հետ։ Եվ որպես եզրափակում՝ պատերազմը Ցին օջախը հյուսիսային Չինաստանում և Վու Հուի ոչնչացման հիմնական պատճառը հանդիսացավ։
Սկիզբ
266 թ․-ին Սիմա Յանը ստիպեց Ցաո Հուանին թողնել գահը և ստեղծեց Ցին հարստությունը։ Հիշելով պատմական նախադեպերը՝ Սիմա Յանը ձգտում էր ամրապնդել Սիմա կլանի ինշխանությունը անշարժ գույք կտակել իր զարմիկներին և որդիներին։ Մեծ անշարժ գույքը թողել էր հինգ հազարանոց բանակին, միջինը՝ երեք հազարանոց բանակին, փոքրը՝ հազար հինգհարյուր հոգուց բաղկացածին։ Որոշ ժամանակ անց այս կայսրերը և դուքսերը նույնպես ստացան վարչական լիազորություններ իրենց հողերի նկատմամբ, ինչպես նաև ստացան զորություն հարկեր դնել աշխատանքի բարձել կենտրոնական պաշտոնյաներին։ Սիմա Յանի հետևորդ Կայսր Վունը օրոք 290 թ․-ին ուժգին պայքար սկսվեց Սիմա կլանի մեջ։ Նոր կայսր Հուին մտավոր հետամնաց էր։ Սկզբում կայսրի խորթ մայրը՝ այրի Յան կայսրուհին, մեծ ուժ է գործադրում դատարանում իր ընտանիքը լիազորելու համար և հասնում է իր ուզածին՝ իր հորը՝ Յան Հունին, տալով իշխանության մեծ մասը։ Կայսրի կինը՝ Ցզյա Նանֆենը, որ դժգեր էր այս իրավիճակի դրությունից, հավաքագրեց Սիմա Վեյի և Սիմա Լյանի օգնությունը։ Սիմա Վեյի զորքերը մտան Լոյան և 291 թ․-ին Ցզյա կայսրուհին հրաման արձագեց՝ մեղադրելով Յան Հունին դավաճանության մեջ։ Սիմա Վեյի զորքերը սպանեցին Յան Հունին, այրի կայսրուհին սովամահ էր լինում տան կալանքի ներքո, ևս Յան կլանի 3000 անդամի մահապատժի էին ենթարկվել։ Այսպես սկսվեց կայսրերի միջամտությունը կենտրոնական կառավարման իշխանության մեջ։
1․ Կայսրուհի Ջիան ընդդեմ Սիմա Լյանի, 291 թ․
Իշխանությունը այժմ Սիմա Լյանի և Վեյ Չժենի ձեռքերում էր։ Սակայն, Կայսրուհի Ջիան դժգոհ էր։ Նա ծրագիր կազմեց Սիմա Վեյի հետ, ով վերահսկում էր կայսերական պահակների գումարտակը և գտնվում էր Սիմա Լյանի ճմշման տակ։ Կայսրուհին կրկին կայսրական կարգադրություն տվեց, մեղադրելով Սիմա Լյանին դավաճանության մեջ, և Սիմա Վեյի հետ սպանեց Սիմա Լյանին և Վեյ Չժենին։
2․ Կայսրուհի Ջիան ընդդեմ Սիմա Վեյի, 291 թ․
Սիմա Լյանի սպանությունից անմիջապես հետո Սիմա Վեյին խորհուրդ տրվեց ընդլայնել իր իշխանությունը Կայսրուհու հաշվին։ Սիմա Վեյը երկմտում էր։ Սիմա Լյանի մահից երկու օր հետո Կայսրուհի Ջիան լուր տարածեց Սիմա Վեյի ճամբարի մասին, մեղադրելով նրան Սիմա Լյանին սպանած կայսերական հրամանագաիրը կեղծելու համար։ Իր հետևորդների կողմից լքված՝ Սիմա Վեյը (Կայսրուհո աներձակը) գերի վերցվեց և մահապատժի ենթարկվեց։ Այսպիսով Կայսրուհի Ջիան դարձավ իշխանության բացարձակ կառավարիչ՝ իր ամուսնու կլանի անդամների և վստահելի ենթականաերի հետ, որոնք բարձր դիրքեր ստացան։ Քաղաքական իրավիճակը 291 թ․-ից մինչև 299 թ․ համեմատաբար կայուն էր, սակայն սկսել էին լուրեր տարածվել Կայսրուհի Ջիայի անբարոյականության և բռնակալական վարքի մասին, դժգոհության սերմեր ցանելով, որոնք մակերևույթ դուրս եկան տասնամյակի ավարտին։
3․ Սիմա Լուն ընդդեմ Կայսրուհի Ջիայի, 300 թ․
Ցին հարստության ժառանգ Սիմա Յուն կայսեր Հույի և նրա ամուսին Քսիեի որդին էր և քաղաքական սպառնալիք կայսրուհի Ջիային։ 299 թ․-ին կայսրուհի Ջիան համոզեց հարբած Սիմա Յուին պատճենել մի տեքստ, ըստ որի Հույ կայսրը պետք է հրաժարվի հօգուտ Սիմա Յուի։ Ապա կայսրուհի Ջիան պատճենված տեքստը կայսեր Հույին, որը քննարկումներից հետո որոշեց մահապատժի ենթարկել իր որդուն։ Կայսրուհի Ջիան ուզում էր, որ պատիժը անմիջապես իրականացվի, սակայն կայսր Հույն որոշեց պարզապես տնային կալանքի տակ առնել Սիմա Յուին։ Այդ ժամանակ Սիմա Լունը ուսուցանում էր կայսրին և համարվում էր կայսրուհի Ջիայի ներքին շրջանի անդամ։ Սիմա Լուն ծրագրում էր տապալել կայսրուհի Ջիային։ Նրա խորհրդական Սան Ցզյուն պնդում էր, թե քանի որ Սիմա Լուն հավատարմություն է ներշնչել կայսրուհի Ջիային, Սիմա Լունի գործողությունները միայն Սիմա Յուի ադամակցությանը կհանգեցնեն, որը հետո վրեժ կլուծի Սիմա Լունից։ Սիմա Լունը այսպիսով խրախուսում է կայսրուհի Ջիային սպանել Սիմա Յուին։ Ամեն ինչ ընթանում է պլանի համաձայն․ կայսրուհին սպանում է Սիմա Յուին։ Այնուհետև Սիմա Լուն, իբր կայսր Հույից կարգադրություն հրապարակելով, ձերբակալում է կայսրուհի Ջիային և տնային կալանքի տակ է նրան առնում և 300 թ․-ին ստիպում է նրան ինքնասպան լինել։ Սիմա Լուն կրկին կեղծված կարգադրության ճանապարհով նշանակում է իրեն Գլխավոր Վեզիր և 301 թ․-ին, կայսր Հույին տնային կալանքի տակ առնելով, իրեն կայսր է թագադրում։
4. Սիմաներ Ջիոնգը, Յունը և Յինը ընդդեմ Սիմա Լունի, 301 թ․
Սիմա Լունի գահի յուրացումը թեժ մրցակցության պատճառ էր մյուս կայսրերի միջև։ Երեք հիմնական կայսրերը դաշնակցում էին միմյան հետ ընդդեմ Սիմա Լունի պայքարի մեջ։ 60 օրյա արշավից և տասնյակ հազարավոր զոհեր երկու կողմից կրելուց հետո Սիմա Լունի զորքերը ջախջախված էին, նա ինքը առնվեց տնային կալաքի տակ և որոշ ժամանակ անց ստիպված ինքնասպան եղավ։ Սիմա Լունի կողմակիցները հալածվում և ոչնչացվում էին։ Սիմա Ջիոնգը վերականգնեց կայսր Հույին՝ որպես կայսրության օրինական ղեկավար, իսկ իրեն նշանակեց Գլխավոր Մարշալ։ Սիմաներ Յունը և Յինը նույնպես բարձր պաշտոններ ստացան։ Սիմա Ջիոնգը, սակայն, չարաշահում էր իր դիքով, ղեկավարելով որպես բացարձակ տիրակալ։
5. Սիմաներ Յունը և Այը ընդդեմ Սիմա Ջիոնգի, 302 թ․
302 թ․-ին Սիմա Յունը, պնդելով, որ կայսրը գաղտնի հրամայել է իրեն կռվել Սիմա Յունի հետ, ապստամբություն բարձրացրեց և շարժվեց դեպի Լոյան։ Սիմա Յունը մտադիր էր գրավել Լոյանը հնարավորինս քիչ զոհերով։ Սիմա Յունը պնդում էր, որ Չանշայի կայսրը՝ Սիմա Այը, իրականում նրա կապն էր Լոյանում։ Այս լուրերը լսելով՝ Սիմա Ջիոնգը զորքեր ուղարկեց, որ սպանեն Սիմա Ային, սակայն Սիմա Այը փախավ և ապաստան գտավ կայսերական պալատում։ Այդտեղ, օգտագործելով կայսերական պաշտպաններին և իր անձնական ուժերը, նա 3 օր կռվեց Սիմա Ջիոնգի հետ Լոյանի շրջակայքում։ Սիմա Ջիոնգը և նրա կողմնակիցնորը սպանվեցին։ Սիմա Յունը դժգոհում էր պետական գործերից։ Նա ակնկալում էր, որ Սիմա Այը կպարտվի, ինչը թույլ կտար իրեն մտնել Լոյան, սպանել Սիմա Ջիոնգին, փոխարինել կայսր Հույին Սիմա Յինով և իրեն նշանակել որպես վարչապետ։ Ամեն ինչ պատրաստ էր ևս մեկ հակամարտության համար։
6. Սիմաներ Յունը, Յինը և Յուեն ընդդեմ Սիմա Այի, 303-304 թթ․
Սիմա Այի ազդեթությամբ դժգոհ՝ Սիմա Յունը փորձեց սպանել Սիմա Ային, բայց բոլոր ջանքերը ապարդյուն էին։ Այսպիսով 303 թ․-ին նա դաշնակից դարձավ Սիմա Յինի հետ, հավաքեց 270 հազարանոց բանակ և շարժվեց դեպի Լոյան։ Ի պատասխան կայսր Հույը Սիմա Ային նշանակեց գլխավեր հրամանատար և ուղարկեց նրան պայքարել ընդդեմ խռովարար կայսրերի։ Սիմա Այի զորքերը սպանեցին տասը հազարանոց թշնամու զորք, սակայն ստիպված նահանջես Լոյան կազմակերպչական խնդիրների պատճառով։ Տեսնելով այդ ամենը՝ Սիմա Յուեն առևանգեց Սիմա Ային և տնային կալանքի տակ նրան դրեց։ Ավելի ուշ, վախենալով, որ Սիմա Այը կփախչի, Սիմա Յուեն Սիմա Ային ուղարկեց Սիմա Յունի մոտ, ով այրեց Սիմա Ային։ Սիմաներ Յունի և Յինի բանակները մտան Լոյան հաղթանակակով։ Սիմաներ Յուեն և Յունը բարձր պաշտոններ ստացան կառավարությունում, իսկ Սիմա Յինը ստացավ ևս 20 կորմանդորական գույք և նշանակվեց կայսերական ժառանգորդ։
7․ Սիմաներ Յինը և Յունը ընդդեմ Սիմա Յուեի, 304 թ․
Սիմա Յինը ապրում էր շռայլ կյանքով և նրա՝ կայսր դառնալու ձգտումը շուտով դարձավ ակնհայտ։ Սիմա Յուեն և կայսր Հոււյն 100 հազարանոց բանակ էին ղեկավարում ընդդեմ Սիմա Յինի։ Սակայն կայսերական զորքերը պարտվեցին Դանջինի ճակատամարտում։ Սիմա Յինը տեղափոխեց կայսր Հույին Ե։ Սիմա Յունը որոշեց աջակցել Սիմա Յինի հետ։ Սիմա Յուեն փախավ դեպի իր բազան Դոնգայում։ Սիմա Յինի իշխանությունը ամրապնդվեց։ Սիմա Յինը Սիմա Յուեին հետ է կանչել կայսերական դատարան, սակայն Սիմա Յուեն մերժեց առաջարկը։
8․ Սիմաներ Յունը և Յուեն ընդդեմ Սիմա Յինի, 304 թ․
Սիմա Յուռի եղբայրը՝ Դոնջինի դուքս Սիմա Տենգը, ելավ ընդդեմ Սիմա Յինի Յու մարզում։ Ընդունելով այդպիսի բարբարոսների օգնությունը, ինչպիսին Վուհուանն է, նա հաղթեց Սիմա Յինի զորքերը։ Սիմա Տենգի զորքերի դիմաց Սիմա Յինի զորքերը թույլ էին։ Լիու Յան հրամանատարը վերադարձավ Բին մարզ, որտեղ նա իրեն հռչակեց թագավոր։ Սիմա Յինը կայսր Հույի հետ փախավ Լոյան, որը այնուհետև գրավվեց Սիմա Յունի կողմից։ Սիմա Յունը տիրացավ կայսր Հույին, տեղափոխեց նրան Չանգան և զրկեց Սիմա Յինին նրա ժառանգի պաշտոնից։ Սիմա Յունը առաջարկեց կիսել գահը Սիմա Յուեի հետ, սակայն Սիմա Յուեն կտրուկ մերժեց։ Սիմա Յունը նախատեսել էր Սիմա Յինին ուղարկել Ե, սակայն պլաները ձախողվեցին, երբ Սիմա Յուեն կրկին ապստամբեց ընդդեմ կենտրոնական կառավարության։
9․ Սիմա Յուեն ընդդեմ Սիմա Յունի, 305 թ․
Սիմա Յուեն ապստամբեց ընդդեմ Սիմա Յունի 305 թ․-ին Հյուսիսային Չինաստանում իր երղբոր օգնությամբ։ Սիմա Յունը փորձեց Սիմա Յուեին զրկել լեգտիտիմությունից՝ բոլոր կոչումներից զրկելով, սակայն Սիմա Յուեն ի պատասխան Սիմա Յունի հայտարարեց, որ ինքը փրկում էր Կայսերին առևանգողներից և վերադարձնում էր նրան Լոյան։ Սիմա Յունի և Սիմա Յուեի զորքերը հանդիպեցին կենտրոնական Հենանում։ Չնայած նրան, որ Սիմա Յունը ի սկզբանե հաղթող էր, Սիմա Չուն օգնեց կանգնեցնել ալիքը։ 306 թ․-ին Սիմա Յուեն նվաճեց Չանգանը, որ թալանել էր իր բանակով։ Սիմա Յունը փախավ Տայբայ լեռը, իսկ Սիմա Յինը փախավ դեպի Ե։ Սիմա Յուեն տաչձավ վերջին իշխանը, որ տիրում եր կայսերական դատարանում (որը նա հետ տեղափոխեց Լոյան)։
10. Դունղայի կայսրը դուրս է գալիս հաղթանակած, 306-307 թթ․
Փախուստի ժամանակ Սիմա Յինը գերի էր ընկել և դրվել էր տնային կալանքի տակ Սիմա Չուի կողմից։ Մեկ ամիս անց, սակայն, Սիմա Չուն մահացավ անհասկանալի պատճառներով։ Շնորհիվ նրան, որ Սիմա Յինը խորը արմատներ ուներ Եում, Սիմա Չուի ենթաակաները սպանեցին Սիմա Յինին և նրա ընտանիքը՝ օգտագործելով կեղծ կարգադրում։ Մինչդեռ, Սիմա Յունը կրկին զենք էր վերցրել և գրավել էր Չանղանը, բայց անկարող էր գնալ ավելի խորը, քան Գուանժոնգ տարածաշրջանը։ Երկու կողմերն էլ դարձել էին փակուղի։ Կայսր Հուին մահացավ 307 թ․-ին անհասկանալի պատճառներով(հնարավոր է, Սիմա Յուեն է թունավորել)։ Նոր կայսրը՝ Հուայը, նախկին կառավարչի եղբայրն էր։ Որպես անդամակցության ծես՝ Կայսր Հուայը հրաման արձագեց Սիմա Յունին գալ դատարան որպես նախարար։ Սիմա Մոն սպանեց Սիմա Յունին և նրա ընտանիքը։
Ամփոփում
Մինչդեռ մյուս իշխանները գոյություն ունեին, Սիմա Յուեի պաշտոնը անժխտելի էր։ Սակայն նրա հաղթանակը երկար չտևեց։ Արդեն 308 թ․-ին Հան Ժաոյի բարբարոսական պետությունը գրավել էր Քսուչանգը կենտրոնական Հենանում։ 309 թ․-ին Սիմա Յուեն քաղաքացիական պատերազմի մեջ էր Ժու Քսիի հետ։ ԵՎ 311 թ․-ին Սիմա Յուեն մահացավ Կայսր Հուայի կողմից գրխավորած կայսրության քարոզարշավի ժամանակ։ Ութ կայսրերի պատերազմը խիստ վնասեց չինական ավանդական տնտեսական օջախները Դեղին Գետի ստորին մասում։ Զուգորդած հետագա բարբարոսական արշավների հետ՝ բկաչության մեծ մասը տեղափոխվեց Հյուսիսային Չինաստանից դեպի ստորին Յանգձե և Սիչուանի ավազան։
Կատեգորիա:Չինաստանի պատմություն Կատեգորիա:Չավարտված
Ժեներվիլ
Ժեներվիլ (Generville), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 60 մարդ, բնակչության խտությունը` 5.88 մարդ/կմ²։ Բնակավայրը զբաղեցնում է 10.21 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 34 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 33 աշխատունակ (15-64 տարեկան) բնակիչ, որոնցից ակտիվ էին 29-ը, իսկ ոչ ակտիվները` 4։ Ակտիվության ցուցանիշը կազմում է 87,9 %։ 29 աշխատունակ մարդկանցից աշխատել է 27 անձ (15 տղամարդ և 12 կին)։ Գործազուրկ են եղել 2 անձ (1 տղամարդ և 1 կին)։ 4 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մասրիկի արտեզյան ավազան
Մասրիկի արտեզյան ավազան, ճնշումային ջրերի ավազան Սևանա լճի հարավարևելյան մասում։ Եզրավորվում է Սևանի և Վարդենիսի լեռնաշղթաներով։ Մակերեսը 152 (ջրհավաք ավազանի հետ՝ 1151) կմ² է։ Միջլեռնային իջվածք է՝ լցված մոտ 500 մ հաստության պլիոցեն-անթրոպոգենի լճագետային նստվածքներով։ Հիմքում գերակշռում են կավալևրիտային ավազաքարերը։
Հորիզոններ
Առանձնացվում են
Գրունտային կամ թույլ ճնշումային հորիզոնը տեղադրված է 3-25 մ³-ներում և կազմված է տարահատիկ ավազներից՝ խճերի և կոպիճների պարունակությամբ, որոշ տեղերում՝ տիղմային ավազներից՝ ավազակավային և կավավազային շերտերով։ Հաստությունը 1245 մ է, ջրատար ապարների ծծանցման գործակիցը՝ 7-20 մ/օր, հորատանցքերի տեսական ծախսը՝ 12լ/վ։
Մասրիկի արտեզյան ավազանի կենտրոնական և արևմտյան մասերում հորատանցքերի ջրի ծախսը 6-83 լ/վ է։ Հայտնաբերված են ավելի խոր (234-306 և 355-398 մ) տեղադրված ճնշումային հորիզոններ, որոնք վկայում են, որ դրանք տարածված են Սևանա լճի տակ։ Ավազանի ստորերկրյա ջրերի բնական պաշարը 1,7 մ³/վ է, որից 1,1 մ³/վ բեռնաթափվում է Մասրիկ գետում, մնացածը (0,6 մ³/վ) ստորերկրյա ճանապարհով՝ Սևանա լճում։ Ջրերի մի մասն օգտագործվում է Գեղարքունիքի մարզի ջրամատակարարման և ոռոգման նպատակով։
Կատեգորիա:Հայաստանի արտեզյան ավազաններ
Քինգ Էդվարդ պողոտա
Ձգվում է հյուսիսից հարավ, Մակդոնալդ-Կարտերի կամրջից Կվինսուեյ ավտոմագիստրալի ուղղությամբ։ Փողոցի հարավային մասը անցնում է Օտտավայի համալսարանի տարածքի միջով։ Սկզբում փողոցը անվանվել է Քինգի փողոց՝ արքա Էդվարդ VII-ի պատվին։
XIX դարում փողոցի կենտրոնը երկու մասի է բաժանել բաց հասարակական կոյուղին, որը անցնում էր Ռիդո ջրանցքից մինչև Ռիդո գետ։ XX դարի սկզբին կոյուղին ապամոնտաժվել է, որի տեղում կառուցվել է կանաչ բուսկանությամբ բուլվար, ինչի շնորհիվ էլ Քինգ Էդվարդ պողոտան դարձել է Օտտավայի ամենագեղեցիկ փողոցներից մեկը։ Այստեղ կառուցված է Շամպանյան լոգարանը և 7-րդ օրվա ադվենտիստների եկեղեցի։ XX դարի երկրորդ կեսին՝ Մակդոնալդ-Կարտերի կամուրջի և Քուինսուեյ ավտոմագիստրալի կառուցումից հետո, Քինգ Էդվարդ պողոտան լցվեց խոշոր բեռնատարներով, դարձավ կեղտոտ ու աղմկոտ։
Քինգ Էդվարդ պողոտան բաժանում է (արևմտյան և արևելյան մասերի) քաղաքի երկու հին շրջանները՝ Լոուերթաունը և Սենդի Հիլլը։
Արտաքին հղումներ
Կատեգորիա:Օտտավայի փողոցներ
Անգիկա
Անգիկա կամ Չիկա-Չիկի, լեզու, որը մտնում է Հնդիրանական լեզուների և Հնդկական լեզուների մեջ և խոսվում է հիմնականում արևելյան Բիհար նահանգում, Արևմտյան Բենգալիայում և Նեպալի Տերայի շրջանում։ Ոչ մի երկրում պաշտոնական կամ ազգային լեզու չի համարվում։
Ծանոթագրություններ
Կատեգորիա:Հնդեվրոպական լեզուներ Կատեգորիա:Բիհարի լեզուներ Կատեգորիա:Դևանագարի գրեր Կատեգորիա:Հնդկաստանի լեզուներ Կատեգորիա:Նեպալի լեզուներ Կատեգորիա:Բենգալերեն Կատեգորիա:Ջարխանդի լեզուներ
Հին հունական քանդակագործություն
Հին հունական քանդակ՝ հնագույն մշակույթի նվաճումներից մեկը, որն անջնջելի հետք է թողել համաշխարհային պատմության մեջ։ Այն վերագրվում է Հոմերոսյան դարաշրջանին (մ․թ․ա․XII-մ․թ․ա․VIII մ․թ․ա․ դդ.)։ Հին դարաշրջանում՝ մ․թ․ա․ VII-VI դարերում, արդեն իսկ հրաշալի արձաններ կային ստեղծված։ Վաղ և բարձր դասականների ժամանակաշրջանում (մ․թ․ա․V դար) հին հունական քանդակը վերելք ապրեց և ծաղկեց։ Իսկ մ․թ․ա․IV դարը, արդեն ուշ դասականների ժամանակաշրջանում, պատմության մեջ մի շարք մեծ նկարիչների և քանդակագործների անուններ թողեց, որոնք ունեին իրենց յուրահատուկ և անհատական ոճը։ Այս ժամանակահատվածի քանդակները փոփոխություններ կրեցին, որոնք տեղի ունեցան նոր պատմական ժամանակահատվածի գալուստով՝ հելլենիզմի կամ հելլենականության դարաշրջանի։
Հոմերոսյան դարաշրջան
Հոմերոսյան Հունաստանում մոնումենտալ քանդակներ չեն պահպանվել։ Դրանց մասին կարող են վկայել հին գրողների նկարագրությունները։ Ներկայացվել են միայն փայտե արձաններ, որոնք վերարտադրել են մարդկային մարմիններ, ամենակոպիտ ձևերով։ Նմանատիպ արձանները զարդարվել են մետաղական հագուստներով և զենքերով։ Այդ ժամանակաշրջանի քանդակներից մեզ են հասել միայն փոքր պլաստիկ աշխատանքներ, որոնք հիմնականում կրոնական բնույթ են կրել։ Այդ արձանիկները պատրաստվել են աստվածների կամ հերոսների պատկերներով։ Երբեմն դրանք զարդարվել են նկարչությամբ։ Քանդակներում նկատելի են մարմնի պլաստիկ դիզայնը և աշխատող մկանների լարվածությունը։ Արձանները պատրաստվել են փղոսկրից, բրոնզից կամ տերակոտայից։ Դրանց թվում ոչ միայն մարդկային կերպարներ են, այլև ձիեր և կենտավրոսներ ։
Արխաիկ ժամանակաշրժան
Արխաիկ ժամանակաշրժանի սկզբում քանդակագործությունը այնքան էլ տարածված չէր, որքան դասական հունական արվեստի շրջանում։ Ավելի կիրառական էր ծաղկամանների գեղանկարչությունը, որը մեծ առաջխաղացում էր ունեցել անցյալ դարերում։ Սակայն մ․թ․ա․ VII դարի քանդակները կարևոր տեղ են զբաղեցրել իրենց ներդաշնակությամբ, նուրբ ռիթմով։ Կարևոր տեղ է զբաղեցրել մարդու մարմնի կոնստրուկցիան, որտեղ պատկերվել է մերկ տղամարդու բնական գեղեցկությունը, իսկ արխաիկ ժպիտը ՝ ընկալվել որպես բարձր գեղագիտական արժեք։
Լավ պահպանված կանացի քանդակների շարքում է «Աստվածուհին նուռը ձեռքին» կերատինից, որը գտնվում է Բեռլինի պետական Թանգարանում ( 580-570 թվականներ) և պահպանել է իր նախնական վառ գույնը։ Տղամարդկային կերպարի վառ օրինակ է «Կլեոբիս և Բիտոն» քանդակները, որոնք ստեղծվել են արտասահմանում, VII—VI դարերում։ Այսպիսի քանդակներով են զարդարվել նաև տաճարների վերնաճակատները, որոնք ստեղծվել են մոտ 570-ական թվականներին։
Ծանոթագրություններ
Կատեգորիա:Հին հունական քանդակ Կատեգորիա:Քանդակներ
Վլադիմիր Հայրապետյան (ռազմական գործիչ)
Վլադիմիր Ասատուրի Հայրապետյան, ռազմական գործիչ, ՀՀ բանակի գեներալ-մայոր (1994 թվականի մայիսի 28-ից)։
Կենսագրություն
Ավարտել է Թբիլիսիի բարձրագույն հրետանային հրամանատարական ուսումնարանը (1964), Լենինգրադի Մ․ Կալինինի անվան հրետանային ակադեմիան (1972)։ 1972-1974 թվականներին՝ 51-րդ հրետանային դիվիզիայում դիվիզիոնի հրամանատար, 1974-1982 թվականներին՝ հեռավորարևելյան ռազմական օկրուգի հրետանային գնդի դիվիզիոնի հրամանատար, ապա՝ գնդի հրամանատար, 15-րդ բանակի կորպուսի շտաբի պետ։ 1982-1986 թվականներին՝ Հյուսիսկովկասյան ռազմական օկրուգում բանակային կորպուսի շտաբի պետ։ 1986-1990 թվականներին՝ ԽՍՀՄ զորքերի կենտրոնական խմբավորման բանակային կորպուսի շտաբի պետ, 1990-1992 թվականներին՝ Սիբիրի ռազմական օկրուգում բանակային կորպուսի հրթիռահրետանային զորքերի պետ, 1992 թվականին՝ ՀՀ զինված ուժերի հրետանու վարչության պետ։
2012 թվականին ՀՀ ԶՈՒ 20-ամյակի առթիվ պարգևատրվել է «Հայրենիքին մատուցած ծառայությունների համար» 1-ին աստիճանի մեդալով ։
Ծանոթագրություններ
Կատեգորիա:Հայ ռազմական գործիչներ Կատեգորիա:Հայ գեներալներ
Միքայել Հայրապետյան (բժիշկ)
Միքայել Խաչատուրի Հայրապետյան, հայ բժիշկ, վիրաբույժ-ուռուցքաբան։ Բժշկական գիտությունների դոկտոր (1970), պրոֆեսոր (1975)։
Կենսագրություն
Ավարտել է Երևանի բժշկական ինստիտուտը (1954)։
1956-1993 թթ. աշխատել է Բ․ Ֆանարջյանի անվան ռենտգենաբանության և ուռուցքաբանության ինստիտուտում, 1969-1974 թթ.՝ ընդհանուր վիրաբուժության բաժանմունքի վարիչ, 1974-ից՝ Երևանի բժշկական ինստիտուտում իր նախաձեռնությամբ կազմակերպված ուռուցքաբանության ամբիոնի վարիչ, պրոֆեսոր։ 1993-1998 թթ., միաժամանակ՝ Ա․ Միքայելյանի անվան վիրաբուժության ինստիտուտի տնօրենի վիրաբուժության գծով տեղակալ։
Աշխատանքները վերաբերում են ուռուցքների ախտորոշման և բուժման հարցերին։ ՀՀ-ում առաջինն է կիրառել ուռուցքները պունկցիայով կենսազննելու առանձին մեթոդներ, մշակել լիմֆոգրանուլեմատոզի արմատական վիրահատման եղանակներ։ Ամբիոնին կից ստեղծել է (Ա․ Հայրապետյանի հետ) ցրտաբուժության կաբինետ։
Եղել է ՀՀ առողջապահության նախարարության ուռուցքաբանության, ռենտգենաբանության և ճառագայթաբանության պրոբլեմային հանձնաժողովի նախագահ (1978-1992)։
Երիտասարդ տարիներ
Հայրը՝ Հայրապետյանը Խաչատուրը դեռ փոքր տարիքում որբացել է։ Ծառայել է 6 տարի բանակում ակտիվ մասնակցել է ռուս-թուրքական կռիվներին իսկ 1918 թ. Հայկական հանրապետական բանակում՝ հայ-թուրքական պատերազմին պատերազմի ավարտից հետո նաեւ Հայաստանի հյուսիս-արեւելյան շրջանների ազատագրմանը։
1930-ականներին ընտանիքով տեղափոխվում են Երեւան։ Բնակվում էին մեկ հարկանի առանձնատանը որը գնտվում էր թաղված այգիների մեջ նեղ ու ծուռումուռ մի փողոցի վրա՝ Ֆիզկուլտուրնիկների փ. Այգեստան թաղամասում։ Հայրենական մեծ պատերազմի ժամանակ օդաչու դառնալու՝ դպրոցի տնօրենի առաջարկը չնդունելով հեռացվում է երկու ընկերների հետ։
Ընտանիք
Միքայել Հայրապետյանը ամուսնացել է Ռոզա Մարգարյանի հետ։ Ունեցել են երկու դուստր՝ Աննան և Անժելան, երկուսն էլ մասնագիտությամբ բժիշկներ։
Տպագրված աշխատություններ
Կատեգորիա:Հայ բժիշկներ Կատեգորիա:Հայ գիտնականներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:1926 ծնունդներ Կատեգորիա:Մարտի 21 ծնունդներ Կատեգորիա:Երևան քաղաքում ծնվածներ Կատեգորիա:1998 մահեր Կատեգորիա:Հոկտեմբերի 17 մահեր Կատեգորիա:Երևան քաղաքում մահացածներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ վիրաբույժներ Կատեգորիա:Հայ ուռուցքաբաններ
Բհոճպուրի լեզու
Բհոճպուրի (Դևանագարի՝ भोजपुरी), լեզու, որը մտնում է Հնդիրանական լեզուների և Հնդկական լեզուների մեջ և խոսվում է հիմնականում Հյուսիսային Հնդկաստանի Բհոճպուրի շրջանում և Նեպալի Մադհեշ շրջանում։ Գլխավորապես խոսվող լեզու է համարվում Ուտար Պրադեշ հյուսիսային նահանգի Պուրվանչալ աշխարհագրական շրջանում, Բիհար նահանգի արևմուտքում և Ջարխանդի հյուսիսարևմտյան շրջանում։ Բհոճպուրին Նեպալի, Գայանայի, Մավրիկիոսի, Սուրինամի և Ֆիջիի ազգային լեզուներից մեկն է։
Հորդանես (պատմագիր)
Հորդանես (ծննդյան թիվն անհայտ - 551 թվականից հետո, Բյուզանդիա, Iordanes կամ ), գոթական 6-րդ դարի պատմագիր։ Երբեմն սխալմամբ անվանում են Յորնանդ։
Բհոճպուրի լեզու
Ծանոթագրություններ
Կատեգորիա:Հնդեվրոպական լեզուներ Կատեգորիա:Բիհարի լեզուներ Կատեգորիա:Մավրիկիոսի լեզուներ Կատեգորիա:Նեպալի լեզուներ Կատեգորիա:Ջարխանդի լեզուներ Կատեգորիա:Ուտար Պրադեշի լեզուներ
Հորդանես (պատմագիր)
Կենսագրություն
Որոշ ուսումնասիրողներ պնդում են, որ Հորդանեսը եղել է նոտար կամ ինչ-որ պաշտոնյա Փոքր Սկյութիայի տարածքում՝ ունենալով Բյուզանդիայի դաշնակցի կարգավիճակ։ Պատմաբանների մեկ այլ խումբ կարծում է, որ Հորդանեսը եղել է օստգոթական մի տոհմի քարտուղարը։ Կան նաև ենթադրություններ, որ նա հոգևոր միաբանության անդամ էր։ Կան տվյալներ, որ նա եղել է Կրոտոնեի եպիսկոպոսը։ Իսկ որոշ ուսումնասիրողներ էլ պնդում են, որ նա հայրական գծով ալան էր։ Հորդանեսի աշխատություններից մեկը՝ «Համառոտ ժամանակագրություն» (De adbreviatione chronicorum, De origine actibusque Romanorum) նվիրված է ոմն Վիգիլիոսի, որը, հավանաբար, այդ ժամանակվա (537-555 թթ.) Հռոմի Պապն է։ Այս աշխատությունը համաշխարհային պատմության համառոտագրությունն է և հասցված է մինչև իր ժամանակակից Հուստինիանոս Ա կայսեր իշխանության տարիները։ Սակայն նրա աշխատություններից առավել հետաքրքրություն է ներկայացնում «Գեթերի ծագման և գործերի մասին» (De origine actibusque Getarum) երկը, որը կրճատ կերպով հայտնի է «Getica» վերնագրով։ Գեթերը թրակիական հնագույն ռազմաշունչ ցեղ էին, որոնք Հերոդոտոսի օրոք ապրում էին Բալկանների և Դանուբի միջև։ Այս ստեղծագործությունը գոթերի պատմությունն է՝ մինչև օստգոթերի անկումը Իտալիայում։ Այս աշխատությունը, ըստ մի շարք ուսումնասիրողների, արժեքավոր է նրանով, որ այն գրելիս Հորդանեսն օգտվել է մեզ չհասած աղբյուրներից, հատկապես 5-րդ դարում ապրած Պրիսկոս Պանիոնացու «Բյուզանդիայի պատմությունը և Աթիլլայի գործերը» և 6-րդ դարի հռոմեացի պատմագիր Կասսիոդորի «Գոթերի պատմություն» ստեղծագործություններից։ Ըստ որոշ ուսումնասիրողների՝ Հորդանեսի «Getica»-ն Կասսիոդորի աշխատության շարունակությունը կամ լրացումն է։ Ժամանակակից հետազոտողների ուշադրությունը գրավում է ոչ այնքան Հորդանեսի պատմագրական շարադրանքը, որքան գոթերի «հնագույն երգերի» հիշատակությունը, որոնց միջոցով պատմագիրը հիմնավորում է գոթերի հնագույն ժողովուրդ լինելը։ Ըստ ռուս պատմաբան Նիկոլայ Օսոկինի՝ Հորդանեսի «Գոթերի պատմությունն» խիստ արժեքավոր է նրանով, որ հեղինակը մեծապես օգտվելով օգտագործել է գոթերի բանահյուսությունը, և ոչ միայն մեզ է ավանդել գերմանական ցեղերի ժողովրդական ստեղծագործությունները, այլև ցույց է տվել, թե որքան կարևոր է այդպիսի աղբյուրը՝ որևէ ժողովրդի պատմության համար։ Հորդանեսի աշխատության մեջ երևում է, թե որքան հայրենասեր է հեղինակը, որը թեև փայլուն տիրապետում է լատիներենին, քիչ թե շատ ծանոթ է դասական մատենագիրներին, սակայն արհամարհում է հռոմեական ամեն ինչը։
Աղբյուրներ
Կատեգորիա:Կոստանդնուպոլիս Կատեգորիա:Պատմագիրներ
Իվոն Նելսոն
Իվոն Նելսոն (Yvonne Nelson, ), գանացի դերասանուհի, մոդել, կինոպրոդյուսեր և ձեռնարկատեր ։ Հանդես է եկել տարբեր ֆիլմերում, այդ թվում՝ House of Gold (2013), Any Other Monday , "In April" , "Swings" :
Կել (Ռիոխա)
Կել  (Quel), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 54,78 կմ2 տարածք։ Բնակչությունը կազմում է 2073 մարդ (2010 թվականի տվյալներով)։ Գտնվում է պրովինցիայի վարչական կենտրոնից 5 կմ հեռավորության վրա։
Արտաքին հղումներ
Կատեգորիա:Իտալիայի բնակավայրեր
Իվոն Նելսոն
Գործունեություն
Կինոարտադրություն մուտք է գործել 2011 թվականին։ Նրա առաջին ֆիլմը՝ Price, թողարկվել է հաջորդ տարի, որին հաջորդել են Single and Married և House of Gold (2013) ֆիլմերը ։
Առաջին գլխավոր դերը խաղացել է Princess Tyra ֆիլմում։ Հինգ ֆիլմ նկարելուց հետո մեկնել է Նիգերիա՝ համագործակցելու Ժենևիև Նաջիի հետ, որն իր գործունեությունն էր սկսել Նոլիվուդում։ 2013 թվականին նկարահանվել է House of Gold ֆիլմում ։
Անձնական կյանք
2017 թվականի հոկտեմբերի 29-ին Իվոն Նելսոնն ու Ժամի Ռոբերտսը դուստր են ունեցել ՝ Ռին Ռոբերտս ։
Բարեգործություն
2010 թվականին Իվոն Նելսոնը հիմնադրել է Yvonne Nelson Glaucoma հիմնադրամը`գլաուկոմա հիվանդության մասին իրազեկվածության մակարդակը բարձրացնելու համար։ Գանացի այլ հայտնի մարդկանց աջակցությամբ նա ձայնագրել է աստղային բարեգործական սինգլ և նկարահանել տեսանյութ` մարդկանց տեղեկատվություն տրամադրելու համար ։ Բարեգործական գործունեության համար 2013 թվականին պարգևատրվել է GoWoman Magazine և Printex-ի կողմից ։
Ֆիլմագրություն
Իվոն Նելսոնն ընդգրկվել է ավելի քան 100 ֆիլմերում, այդ թվում՝
Արտաքին հղումներ
Կատեգորիա:Գանացի դերասանուհիներ Կատեգորիա:Մոդելներ Կատեգորիա:Կինոպրոդյուսերներ
Անջեյ Սապկովսկի
Անջեյ Սապկովսկի,, ֆենտեզի ժանրի լեհ գրող։ Առավել հայտնի է իր «Կախարդը» գրքի շարքի համար։ Նրա գրքերը թարգմանվել են 20 լեզուներով ։
Կենսագրություն
Սապկովսկին ուսումնասիրել է տնտեսագիտություն Լոձի համալսարանում և մինչ գրականությամբ զբաղվելն նա աշխատել է որպես մեծ վաճառքների ներկայացուցիչ արտաքին առևտրական ընկերության համար։ Նա սկսել է իր գրական կյանքը որպես գիտաֆանտաստիկայի թարգմանիչ։ Նա ասում է, որ գրել է իր առաջին «Կախարդը» (Wiedźmin) պատմվածքը, որպեսզի մասնակցի լեհական գիտական ֆանտաստիկայի և «Ֆանտաստիկա» ֆենտեզի ամսաթերթ կողմից անցկացվող մրցույթին։ Հարցազրույցի ժամանակ նա նշել է, որ այդ ժամանակ բիզնեսմեն լինելը և մարքետինգին ծանոթ լինելը նրան հնարավորություն տվեց իմանալու ինչպես վաճառել և իսկապես նա արժանացավ երրորդ մրցանակին ։ Պատմությունը հրատարակվել է Ֆանտաստիկայում 1986 թվականին և մեծ հաջողություն էր և՛ կարդացողների, և՛ քնննադատների առումով։ Սապկովսկին գրել է հեքիաթների շարք հիմնված «Կախարդը» գրքի բովանդակության վրա՝ ներառելով պատմվածքների երեք ժողովածու և հինգ վեպ։ Այս շարքը և նրա այլ աշխատանքներ 1990-ական թվականներին Լեհաստանում նրան լայն ճանաչում բերեց ֆենտեզի հեղինակների շրջանում ։
«Կախարդ» գրքի գլխավոր կերպարը Ռիվիայի Գերալտն էր՝ դեռ մանկուց հրեշներ որսացող։ Գերալտը ապրում է կասկածելի աշխարհում, սակայն դա նրան չի խանգարում հետևել էթիկայի կանոններին։ Միևնույն ժամանակ ցինիկ և ազնվական Գերալտը համեմատվել է Ռեյմոնդ Չենդլերի Ֆիլիպ Մարվել կերպարին ։ Սլավոնական դիցաբանությունը մեծ ազդեցություն է թողել այն աշխարհի վրա, որտեղ տեղի են ունենում արկածները ։
Գրքերի թարգմանություններ և այլ ածանցյալ աշխատանքներ
Սապկովսկու գրքերը թարգմանվել են չեխերեն, հունգարերեն, ռուսերեն, լիտվերեն, գերմաներեն, իսպաներեն, ֆրանսերեն, չինարեն, ուկրաիներեն, պորտուգալերեն, ֆիններեն, սլովակերեն, բուլղարերեն, սերբերեն, անգլերեն, իտալերեն, գերմաներեն, թուրքերեն, էստոներեն, ռումիներեն, և շվեդերեն։ «Վերջին ցանկությունը» գրքի անգլերեն թարգմանությունը Գոլանցի կողմից հրատարակվել է 2007 թվականին ։ 2008 թվականին Գոլանցը հրատարակեց «Կախարդը» սագան ։ Սեպկովսկու «Էլֆերի արյուն» վեպի անգլերեն թարգմանությունը 2009 թվականին արժանացավ Դեյվիդ Գեմմել լեգենդ մրցանակին ։
2001 թվականին Լեհաստանում և ամբողջ աշխարհում հրատարակվեց հեռուստատեսային սերիալներ հիմնված «Կախարդ» գրքի շարքի վրա, որի անունն էր Wiedźmin: Ֆիլմը կարծիքների արժանացավ փորձագետների կողմից, բայց մեծ մասամբ քննադատական էին։
Լեհաստանում խաղ ստեղծող՝ CD Projekt Red ընկերությունը ստեղծեց խաղ հիմնված «Կախարդը» գրքի վրա։ Առաջին խաղը ուղղակի կոչվեց «Կախարդը», որը դուրս եկավ 2007 թվականի հոկտեմբերին ։ Շարունակությունը՝ «Կախարդ 2:Թագավորներ սպանողները» դուրս եկավ 2011 թվականին։ Երրորդ և վերջին խաղը՝ «Կախարդ 3:Վայրի որսորդը» դուրս եկավ 2015 թվականի մայիսին։
2017 թվականի մայիսին Նետֆլիքսը սկսեց ցուցադրել «Կախարդը» գրքի հիման վրա նկարահանված հեռուստատեսային սերիաներ ։
Մրցանակներ և ճանաչում
Սեպկովսկին բազմաթիվ մրցանակներ է ստացել լեհական ֆանդոմի կողմից։ Նա ստացել է հինգ Զաժդել մրցանակ "Mniejsze zło" ("Փոքրագույն չարիք") (1990), "Miecz przeznaczenia" ("Ճակատագրի թուրը") (1992) և "W leju po bombie" ("Ռումբի խառնարանում") (1993) պատմվածքների և Krew elfów (Էլֆերի արյունը) (1994) և Narrenturm (2002) վեպերի համար։ Նա նաև հաղթել է իսպանական Իգնոտոս մրցանակը, լավագույն անթոլոգիան 2003 թվականի «Վերջին ցանկություն» գրքի համար և Muzykanci (Երաժիշտներ), լավագույն օտար պատմվածքի համար այդ նույն տարին։ 2003 թվականին նա առաջադրվել է Լեհաստանի ամենահեղինակավոր գրական մրցանակների Նայք մրցանակաբաշխությանը։ Նա նաև ստացել է ռուսական ֆանդոմի կողմից տարբեր մրցանակներ ։
2008 թվականից նա համարվում է Łódź քաղաքի պատվավոր քաղաքացի։
Ծանոթագրություններ
Կատեգորիա:Լեհ գրողներ Կատեգորիա:Ֆենթզի ժանրի գրողներ Կատեգորիա:20-րդ դարի պատմվածքագիրներ
Անձրև (անձնանուն)
Անձրև, հայկական արական անուն։ Առաջացել է հայերեն անձրև բառից, ինչպես որ կա թուրքերեն yaqmur (անձրև) անձնանուն։ Օրինակ՝ Յաղմուր զորավարի անունը, որից էլ առաջացել է հայերեն Աղմուր անձնանունը։ Փաղաքշական ձևն է Անձրևիկ ։
Ծանոթագրություններ
Կատեգորիա:Հայկական արական անձնանուններ
Մարոկկոյի կոմունիստական կուսակցություն
Մարոկկոյի կոմունիստական կուսակցություն, ՄԿԿ (الحزب الشيوعي المغربي) լուծարված քաղաքական կուսակցություն Մարոկկոյում։
Ստեղծվել է 1943 թվականի նոյեմբերին։ ՄԿԿ I համագումարը (ապրիլ, 1946) ժողովրդին կոչ արեց միավորել ուժերը «երկրի անկախության, դեմոկրատական ազատությունների ու աշխատավորության դրության բարելավման համար պայքարում»։ 1953—1956 թթ. Մարոկկոյի կոմունիստները մասնակցեցին Ֆրանսիայի գաղութային քաղաքականության դեմ կազմակերխված զինված խռովությանը։
Մարոկկոն սուվերեն պետություն հռչակվելուց (1956) հետո ՄԿԿ հանդես է եկել հանուն ազգային անկախության ամրապնդման, երկրում եղած օտարերկրյա ռազմական, բազաների վերացման ու զորքերի դուրսբերման, տնտեսական ինքնուրույնության, ագրարային ռեֆորմի իրականացման։ ՄԿԿ գործունեությունը բազմիցս (1952, 1959, 1960 թթ.) արգելվել է։ 1968 թ. Մարոկկոյի կոմունիստները հայտարարեցին ազատության և սոցիալիզմի կուսակցության (ԱՍԿ) ստեղծման մասին, որը մինչև 1974 թ. գործել է կիսաօրինական պայմաններում։
1974 թվականին վերստեղծվել է որպես Մարոկկոյի առաջադիմության և սոցիալիզմի կուսակցություն։
Կատեգորիա:Կոմունիստական կուսակցություններ Կատեգորիա:Մարոկկոյի կուսակցություններ
Կլավիխո
Արտաքին հղումներ
Կատեգորիա:Լա Ռիոխայի (Իսպանիա) մունիցիպալիտետներ
Թրեբգասթ
Թրեբգասթ (Trebgast), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 1645 մարդ է (2010 թվականի դեկտեմբերի 31-ի տվյալներով) ։ Զբաղեցնում է 17,08 կմ² տարածք։ Պաշտոնական կոդը՝ 09 4 77 158։
Անտոնիո Կորրադինի
Անտոնիո Քորրադինի (Antonio Corradini, ), իտալացի քանդակագործ։
Ստեղծագործություն
Անտոնիոն մեծ մասամբ աշխատել է վենետիկյան պատվիրատուների համար։ Նրա աշխատանքները գտնվում են հրապարակներում և այգիներում, Էստեի, Վենետիկի, Հռոմի, Վիեննայի, Գուրկի, Դրեզդենի, Դետրոյթի, Լոնդոնի, Պրահայի, Նեապոլի եկեղեցիներում և թանգարաններում։ Ռայմոնդ դե Սանգրոյի պատվերով աշխատել է Սանսևերոյի կապելլայի ձևավորման վրա։ Կապելլայում նրա սկսած «Քրիստոսը ծածկոցի տակ» (հասցրել է պատրաստել միայն կավե մոդելը) մարմարե արձանն ավարտին է հասցրել երիտասարդ և այն ժամանակ դեռ ոչ հայտնի, նեոպոլիտանյան քանդակագործ Ջուզեպպե Սանմարտինոն, 1753 թվական։
Արտաքին հղումներ
Կատեգորիա:Իտալացի քանդակագործներ
Թրեբգասթ
Պատմություն
Թրեբգասթը առաջին անգամ հիշատակվել է 1028 և 1040 թվականների միջև։ Գրավվել է XIV դարում։
Մշակույթը և տեսարժան վայրերը
Թրեբգասթի առողջարանային կենտրոնը շատ հայտնի է բնակչության շրջանում, որից ոչ հեռու է գտնվում նաև լիճը։ Բացի դրանից Թրեբգասթը հայտնի է իր բացօթյա բեմերով։
Ծանոթագրություններ
Կատեգորիա:Գերմանիայի բնակավայրեր
Մերձարաքսյան տեկտոնական գոտի
Մերձարաքսյան տեկտոնական գոտի (Երևան-Օրդուբադի տեկտոնական գոտի),  ընդգրկում է Հրազդան ու Վեդի գետերի միջագետքը, Ուրծի ու Վայքի լեռնաշղթաները։ Ծալքավորումը տեղի է ունեցել վերին կավճից մինչև պլիոցեն։ Դևոնտրիասի, վերին կավճի, պալեոգենի ու անթրոպոգենի գոյացումներից կազմված թույլ ծալքավորված գոտի է, որին բնորոշ են մագմայականությունը, ներծին հանքայնացումը, տեկտոնական կառուցվածքների ու ռելիեֆի ձևերի ուղիղ փոխհարաբերությունը։ Առանձնացվում են Երևան-Օրդուբադի գոգածալքային և Ուրծ-Վայքի կամարածալքային ենթագոտիները։
Մեղրաձորի ոսկու հանքավայր
Մեղրաձորի ոսկու հանքավայր, հանքավայր Հայաստանի Կոտայքի մարզում, Մարմարիկ գետի միջին ավազանում, արդյունաբերական պաշարները հիմնականում գետի ձախ ափին են։ Երկրաբանական կառուցվածքում մասնակցում են ստորին պալեոզոյան թերթաքարեր և միջին էոցենի հրաբխանստվածքային առաջացումներ։ Հայտնաբերված շուրջ 30 քվարց-ոսկեհանքային երակներն ու երակային գոտիներն ունեն հյուսիսարևելյան տարածում։ Հանքանյութը կազմված է հիմնականում պիրիտ, խալկոպիրիտ, սֆալերիտ, գալենիտ, թելուրիդներ միներալներից, բնածին ոսկուց, արծաթից և մի շարք սուլֆիդներից։ Հանքանյութի պաշարները մոտ 600 հզ․ տ են (ոսկու միջին պարունակությունը՝ 13 գ/տ)։
Մերձարաքսյան տեկտոնական գոտի
Կատեգորիա:Հայաստանի տեկտոնական գոտիներ
Մեղրաձորի ոսկու հանքավայր
Կատեգորիա:Հանքավայրեր այբբենական կարգով Կատեգորիա:Հայաստանի ոսկու հանքավայրեր
Ուսանողների և ուսուցանողների իրավունքներ
Ուսանողների իրավունքները բարձրագույն ուսումնական հաստատություններում
Ուսանողների իրավունքները բաժանվում են երկու խմբի՝ բովանդակային(այն իրավունքները, որոնցից ուսանողները կարող են օգտվել) և ընթացակարգային(մեթոդներ, որոնցով ուսանողները կարող են ստանալ իրենց բովանդակային իրավունքները) ։
Բովանդակային իրավունքներից առաջինը կրթության իրավունքն է։ Կրթության իրավունքը սահմանվում է Մարդու իրավունքների համընդհանուր հռչակագրի 26րդ հոդվածում։ Այս իրավունքը ապահովում է հանդուրժողականության, մարդու իրավունքների և համամարդկային այլ արժեքների ամրապնդումը։ Օգտվելով իրենց կրթության իրավունքից՝ ուսանողները կարող են ստանալ անհրաժեշտ մասնագիտական կրթություն իրենց բարձրագույն ուսումնական հաստատությունում։
Բոլոր ուսանողները իրավունք ունեն ստանալու հավասար հնարավորություններ՝ իրենց ընդունակություններին համապատասխան։ Ուսանողների կրթական գործընթացը պետք է պաշտպանված լինի ցանկացած հիմքով խտրականությունից(ռասիզմ, սեքսիզմ, էյջիզմ և այլն) ։
Բովանդակային իրավունքներից նաև պետք է նշել, որ ուսանողը իրավունք ունի մասնակցելու սեմինարների, կոնֆերանսների, այլ միջոցառումների, որոնք կազմակերպվում են բուհի կողմից։ Ուսանողը իրավունք ունի օգտվելու բուհի բոլոր հանրային ռեսուրսներից՝ գրադարաններ, լաբորատորիաներ, արխիվներ ։
Ընթացակարգային իրավունքի օրինակ է խաղաղ հավաքներ կազմակերպելու իրավունքը։ Պատմության ընթացքում տարբեր երկրներում ուսանողները օգտվել են վերոնշյալ իրավունքից՝ իրենց իրավունքների ոտնահարման դեպքերը բարձրաձայնելու և արդարության հասնելու համար։
Ուսանողների իրավունքների կանոնակարգումը Հայաստանում
Վերոնշյալ իրավունքները նաև արտացոլվում են պետական բուհերի կանոնադրություններում։ Օրինակ, Երևանի պետական համալսարանի և Հայաստանի պետական տնտեսագիտական համալսարանի կանոնադրություններում սահմանվում են ուսանողների իրավունքներ, որոնք գրեթե համընկնում են օրենքում առկա կետերի հետ ։
Դիտարկենք նաև մեկ ոչ պետական բուհ։ Հայաստանի ամերիկյան համալսարանի կանոնադրությունում առկա են ուսանողի իրավունքներ, որոնցից մի քանիսն են.
Ուսանողական շարժումներ՝ ի պաշտպանություն իրենց իրավունքների
Ուսանողները՝ որպես հասարակության մաս, մշտապես եղել են կանգնած քաղաքացիական, քաղաքական և սոցիալական շարժումների հիմքում։ Ուսանողական շարժումների սկիզբը կարելի է համարել 1229 թվականին Փարիզի համալսարանում տեղի ունեցած ուսանողական դասադուլը։ Դասադուլի պատճառը համալսարանի ուսանողների խախտված իրավունքներն էին։ Շարժումը տևել է 2 տարի, որի արդյունքում համալսարանը դադարեցրել է իր գործունեությունը ։
2010-2011 թվականներին Պուերտո Ռիկոյում տեղի ունեցած ուսանողական դասադուլի պատճառը վարձրավճարի բարձրացումն էր։ Ուսանողները փակվել էին Պուերտո Ռիկոյի համալսարանի 11 մասնաշենքերում` այդպես ցուցաբերելով իրենց անհնազանդությունը։ Դասադուլը տևել է 80 օր ։
Հայաստանում տեղի ունեցած ուսանողական շարժումներից կարելի է առանձնացնել կրթական հիմքով տարկետում ստանալու հետ կապված շարժումները։ Այդ շարժումներից վերջինը տեղի է ունեցել 2017 թվականի վերջին ամիսներին։ Այդպիսի շարժումներ եղել են նաև 1997 և 2004 թվականներին ։
2017 թվականի վերջին ամիսներին Ազգային ժողովում քննարկման դրվեց «Զինվորական ծառայության և զինծառայողի կարգավիճակի մասին» օրենքի նախագիծը։ Դրանով սահմանափակվում էր կրթական հիմքով տարկետում ստանալու իրավունքը` այդպիսով, արական սեռի քաղաքացիները՝ 18 տարին լրանալուն պես, պարտադիր պետք է զորակոչվեին բանակ։ Այդ պատճառով ԵՊՀ-ի խումբ ուսանողներ սկսեցին դասադուլ, որին միացան նաև մյուս համալսարանների ուսանողները։ Հավաքները ընթանում էին փողոցներ փակելով, բանավեճերով և կառավարության ներկայացուցիչների հետ հանդիպում-քննարկումներով։ 2017 թվականի նոյեմբերի 15-ին Հայաստանի Ազգային ժողովը հաստատեց օրենքի նախագիծը։ Այսպիսով, մարեց շարժման ընթացքը ։
Սովորողների իրավունքները հանրակրթական դպրոցներում
Հանրակրթական դպրոցնում սովորողների մեծ մասի անչափահաս լինելու հանգամանքով պայմանավորված՝ հանրակրթական դպրոցներում սովորողների իրավունքները երեխայի իրավունքների մասն են կազմում։ Երեխայի իրավունքների կոնվենցիայում ասվում է, որ մասնակից պետությունը պետք է ապահովի կոնվենցիայում սահմանված իրավունքների պաշտպանությունը իր ազդեցության տակ գտնվող հաստատություններում, որոնց թվին են դասվում հանրակրթական դպրոցները։ Կոնվենցիայի 28րդ հոդվածը սահմանում է.
Կոնվենցիայում սահմանվող վեց հիմնական իրավունքներն են.
Սովորողների իրավունքների կանոնակարգումը Հայաստանում
ՀՀ հանրակրթության մասին օրենքի հոդված 20-ը սահմանում է սովորողի՝ որպես կրթական գործընթացի մասնկացի իրավունքներն ու պարտականությունները։ Օրենքում նշված իրավունքներն են.
«
Ուսուցանողների իրավունքներ
Ուսուցանողների կամ ուսուցիչների իրավունքները պաշտպանվում են պետության կողմից` պաշտպանելով նրանց հակասահմանադրական վնասներից և ապահովելով անխափան աշխատանքային միջավայր՝ ուսանողներին և սովորողներին կրթելու համար։ Ուսուցիչների իրավունքները ներառում են.
Ուսուցանողների իրավունքները ՀՀ բարձրագույն ուսումնական հաստատություններում
Ուսուցանողների կամ պրոֆեսորադասախոսական կազմի իրավունքները սահմանվում են ՀՀ բարձրագույն կրթության մասին օրենքի հոդված 19, կետ 5-ում, որը հետևյալն է.
«Բարձրագույն ուսումնական հաստատության և հետբուհական մասնագիտական կրթություն իրականացնող կազմակերպության աշխատողն իրավունք ունի՝
Ուսուցանողների իրավունքները հանրակրթական դպրոցներում
Ուսուցանողների կամ ուսուցիչների իրավունքները հանրակարթական դպրոցներում սահմանվում են ՀՀ հանրակրթության մասին օրենքի հոդված 27, կետ 1ում, որը հետևյալն է.
«Մանկավարժական աշխատողն իրավունք ունի`
Արտաքին հղումներ
Child Rights Education Toolkit
What are children’s rights?
[https://digitalcommons.law.byu.edu/cgi/viewcontent.cgi?article=1230&context=elj Student Rights: From In Loco Parentis to Sine Parentibus and Back Again? Understanding the Family Educational Rights and Privacy Act in Higher Education]
Կատեգորիա:Կրթություն Կատեգորիա:Ուսանողներ Կատեգորիա:Ուսումնական հաստատություններ Կատեգորիա:Ուսուցիչներ Կատեգորիա:Համալսարաններ Կատեգորիա:Դպրոցներ
Հարություն Մարջանյան
Հարություն Միսակի Մարջանյան (1912, Ալեքսանդրապոլ (այժմ՝ Գյումրի) - ՞), հայ խորհրդային ինժեներ-հիդրոտեխնիկ։ ՀԽՍՀ վաստակավոր ինժեներ (1966)։
Ավարտել է Երևանի պոլիտեխնիկական ինստիտուտը (1940)։ 1946 թվականից աշխատել է «Հիդրոնախագիծ» ինստիտուտում, մասնակցել է Գյումուշի ՀԷԿ-ի նախագծմանը։ 1949-1952 թվականներին եղել է Արզնիի ՀԷԿ-ի, իսկ 1952-1959 թվականներին՝ Աթարբեկյանի ՀԷԿ-ի նախագծի գլխավոր ինժեները։ 1962 թվականից Արփա-Սևան նախագծի գլխավոր ինժեներն է։
Կատեգորիա:Հայ ճարտարագետներ Կատեգորիա:ԽՄԿԿ անդամներ Կատեգորիա:ՀՊՃՀ շրջանավարտներ Կատեգորիա:ՀԽՍՀ վաստակավոր ճարտարագետներ
Կորդովին
Կորդովին  (Cordovín), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 4,60 կմ2 տարածք։ Բնակչությունը կազմում է 189 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։ Քաղաքի հովանավորն է համարվում սուրբ Քրիստոբալը։
Արտաքին հղումներ
Կատեգորիա:Իտալիայի բնակավայրեր
Դենի Սասսու Նգեսսո
Դենի Սասսու Նգեսսո (Denis Sassou Nguesso ), ռազմական, քաղաքական և պետական գործիչ, 1979 թվականից մինչև 1992 թվականը և 1997 թվականից Կոնգոյի Հանրապետության նախագահ, Կոնգոյի աշխատանքի կուսակցության հիմնադիրներից, Կոնգոյի Կենտրոնական կոմիտեի նախագահը, առաջին նախագահության շրջանում ղեկավարել է Կոնգոյի Ժողովրդական Հանրապետության մարքսիզմ–լենինիզմի համակարգը, 1990—1991 թվականներին ձևացրել է բարեփոխումների անցկացում, 1992 թվականին ընտրությունների արդյունքում հեռացվել է իշխանությունից, Կոնգոյի Հանրապետությունում տեղի ունեցած քաղաքացիական պատերազմի և անգոլական ներխուժման հետևանքով վերադարձել իշխանության։
Նախագահ Նգուաբիի զինակիցը
Ծագումով գյուղական մբոշի ցեղախմբից է։ 1961 թվականին ավարտել է դպրոցը և անցել է զինվորական ծառայության։ 1963 թվականին ավարտել է Ֆրանսիայի զինվորական քոլեջը, զինվորական վերապատրաստում է անցել Ալժիրում ։ Վերադառնալով Կոնգո, ծառայել է պարաշյուտադեսանտային գումարտակում՝ Մարիան Նգուաբիի ղեկավարությամբ։